Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: hozataláról, a befektetési szolgáltatásokról és az értékpapír-tőzsdéről szóló 1996. évi CXI. törvény (a továbbiakban: Épt.) szerint meghatározott, a hitelintézet, illetve
Paragraph Index: 1995

(2) A hitelintézet a devizaeszközt, valamint a külföldi pénzértékre szóló kötelezettséget (devizakötelezettséget) annak bekerülésekor, keletkezésekor — az ügylet jellegétől függően — az MNB által közzétett hivatalos devizaárfolyamon vagy a más hitelintézet vagy a saját maga által jegyzett, illetve meghirdetett és érvényesített árfolyamon köteles felvenni könyveibe. A kizárólag devizaeszköz, illetve devizaforrás változással járó ügyletek esetén, a (6) bekezdés szerinti napi átértékelést végző hitelintézet dönthet úgy, hogy az ügyletet, annak keletkezésekor csak az adott devizanemben rögzíti nyilvántartásában és a napi átértékelés során átszámított forintértékben könyveli a főkönyvi számlára a devizaeszköz és a devizakötelezettség összegét.

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes